User:Ramshankar Maity

কবিতার নাম--"কাঙাল" -- রামশংকর মাইতি ।

আমি প্রভু অতি নিঃস্ব কাঙাল কভু দিতে নাহি জানি, তোমার দানে ভরাই সদা আপনার ঝোলা খানি ।।চাওয়ার বেলায় থাকি সদা-ই বাড়ায়ে এ দুই হাত, দেওয়ার কথা হলেই মাথায় পড়ে বজ্রাঘাত ।।      সারা জীবন পাওয়ার আশায় পথ চেঁয়ে আছি বসে অনাথের নাথ না জানি কি বেশে দেখা দিলে তুমি এসে।। ভিক্ষুক বেশে এসেছিলে তুমি সেদিন আমার দ্বারে, চেয়েছিলে শুধু একমুঠো ভাত খেতে উদর ভরে ।। প্রাসাদ জুড়ে শোভিত কত বহুমূল্য রত্ন-মনি, আমায় কী সাজে ? পাততে সেথায় ভিখারীর আসন খানি ।। ওরে অস্পৃশ্য,ওরে ম্লেচ্ছ দূর হয়ে যা তুই , তোকে আসন দেবার মত নেই কোনো মোর ভূঁই ।। হাসি মুখে বিদায় নিয়ে যেই না গেলে দুরে,    আকাশ-খানা দেখি সে কোন্ আলোয় গেলো ভরে ।। আলোর মাঝে দাঁড়িয়ে সেথায় সে কোন্ স্বর্ণরথ ভিক্ষুক চলে রথের পানে ধরে আপন পথ ।।       নিঃস্ব আমি, রিক্ত হৃদয় পূর্ণ অহঙ্কারে,             বুঝিনি তাই রয়েছো তুমি মানুষেরই অন্তরে ।।   আপন স্বার্থে খুঁজেছি তোমায় মসজিদে, মন্দিরে, পারিনি চিনতে সমুখে তোমায় থেকেছি অন্ধকারে ।। মানুষের মাঝে সদা বিরাজিত নর রুপে ভগবান, কাঙাল এ চোখ না পায় দেখতে না জাগে কাঙাল প্রাণ ।।

-- রামশংকর মাইতি ।।